wickkiey/tamil-wikipedia-chunked huggingface dataset:
| 119 | 101.2.182.68 | 0 | 1 | 0 | 0 | 0 | 0 | 0 | 1 | 16 |  |
| 120 | 112.135.3.145 | 0 | 1 | 0 | 0 | 0 | 0 | 0 | 1 | 1 |  |
| 121 | 175.140.230.170 | 0 | 1 | 0 | 0 | 0 | 0 | 0 | 1 | 0 |  |
| 122 | Info-farmer | 0 | 0 | 0 | 0 | 0 | 0 | 1 | 1 | 0 |  |
| 123 | V.Sundareswaran | 0 | 1 | 0 | 0 | 0 | 0 | 0 | 1 | 0 |  |
| 124 | Nandinisree04 | 0 | 1 | 0 | 0 | 0 | 0 | 0 | 1 | 1021 |  |
| 125 | 118.103.54.80 | 0 | 1 | 0 | 0 | 0 | 0 | 0 | 1 | 0 |  |
| 126 | 14.100.136.245 | 0 | 1 | 0 | 0 | 0 | 0 | 0 | 1 | 0 |  |
| 127 | 101.222.160.124 | 0 | 1 | 0 | 0 | 0 | 0 | 0 | 1 | 27 |  |
| 128 | Balogic | 0 | 0 | 0 | 0 | 0 | 0 | 1 | 1 | 0 |  |
| 129 | Vatasura | 0 | 1 | 0 | 0 | 0 | 0 | 0 | 1 | 0 |  |
| 130 | Pratyya Ghosh | 0 | 1 | 0 | 0 | 0 | 0 | 0 | 1 | 17 |  |
| 131 | 1.23.23.109 | 0 | 1 | 0 | 0 | 0 | 0 | 0 | 1 | 1 |  |
| 132 | LJV | 0 | 1 | 0 | 0 | 0 | 0 | 0 | 1 | 104 |  |
| 133 | Hsarrazin | 0 | 1 | 0 | 0 | 0 | 0 | 0 | 1 | 0 |  |
| 134 | 183.83.48.133 | 0 | 1 | 0 | 0 | 0 | 0 | 0 | 1 | 4 |  |
| 135 | 175.157.106.62 | 0 | 1 | 0 | 0 | 0 | 0 | 0 | 1 | 0 |  |
| 136 | 125.17.3.66 | 0 | 1 | 0 | 0 | 0 | 0 | 0 | 1 | 0 | } |
# கொல்லேறு ஏரி

**கொல்லேறு ஏரி** (*Kolleru Lake, தெலுங்கு: కొల్లేరు సరస్సు*), இது இந்தியாவின் ஆந்திரப் பிரதேச மாநிலத்திலுள்ள, மேற்கு கோதாவரி மாவட்ட தலைநகரான ஏலூரு நகரத்தில் இருந்து 15 கிலோ மீட்டர் தொலைவில் அமைந்துள்ளது. கிருஷ்ணா மற்றும் கோதாவரி ஆற்றின் படுகையின் இடையே அமைந்துள்ள கொல்லேறு ஏரி, இந்தியாவின் பெரிய நன்னீர் ஏரிகளில் ஒன்றாகும்.
# மீத்தைல் பியூட்டைரேட்டு

**மெத்தில் பியூட்டைரேட்டு** *(Methyl butyrate)* என்பது C<sub>5</sub>H<sub>10</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பியூட்டைரிக் அமிலத்தின் மெத்தில் எசுத்தரான இந்த எசுத்தர் சேர்மம் மெத்தில் பியூட்டனோயேட்டு என்ற பெயராலும் அழைக்கப்படுகிறது. பிற எசுத்தர்களைப் போல பழச்சுவையுடன் காணப்படும் மெத்தில் பியூட்டைரேட்டு, ஆப்பிள் அல்லது அன்னாசிப் பழத்தின் இனிப்பு வாசனையை வெளிப்படுத்துகிறது . அறை வெப்பநிலையில் நிறமற்றதாகவும் தண்ணிரில் சிறிதளவே கரையக்கூடிய நீர்மமான இச்சேர்மம், தண்ணிரின் மேல் எண்ணெய்ப்பசையுள்ள ஒர் அடுக்காக மிதக்கிறது. தீப்பிடித்து எரியக்கூடிய சேர்மமாக இருப்பினும் 30 பாகை செல்சியசு வெப்பநிலையில் 40 மி.மீHg ஆவியழுத்தம் கொண்டிருக்கிறது. எனவே, மெத்தில் பியூட்டைரேட்டை அறைவெப்பநிலையில் கையாளும் போது மிகுந்த எச்சரிக்கையுடன் இருக்கவேண்டும் .  
தாவரப் பொருட்களில், குறிப்பாக அன்னாசிப் பழத்தில் மெத்தில் பியூட்டைரேட்டு சிறிதளவு காணப்படுகிறது . தாவர எண்ணெய்களை காய்ச்சிவடித்தல் மூலம் இதைத் தயாரிக்கமுடியும். வாசனைப் பொருளாகவும் , உணவுக்கு நறுமணம் சேர்க்கும் பொருளாகவும் பயன்படுவதால், மெத்தில் பியூட்டைரேட்டை பெருமளவில் தயாரிக்கிறார்கள்.  
பயோடீசலில் காணப்படும் பெரிய கொழுப்பு அமில மெத்தில் எஸ்டர்களை எரிப்பதற்கான ஒரு துணை எரிபொருள் கூறாக எரிபொருள் ஆய்வுகளில் இது பயன்படுத்தப்பட்டு வருகிறது. எனினும், குறுகிய சங்கிலி நீளம், எரிபொருள்களின் எதிர் வெப்பநிலைக் குணகத்தை நன்கு உற்பத்தி செய்யாமைப் பண்பு, ஆரம்பத்திலேயே CO2 உருவாக்கம் போன்ற தன்மைகளால் மெத்தில் பியூட்டைரேட்டு ஒரு பொருத்தமற்ற பயோடீசல் துணை எரிபொருளாகக் கருதப்படுகிறது
# சி. தட்சிணாமூர்த்தி

**சி. தட்சிணாமூர்த்தி** (1943 - 2016) என்பவர் தமிழகத்தைச் சேர்ந்த சிற்பி, மற்றும் ஓவியராவார்.
இவர் வேலூர் மாவட்டம், குடியாத்தத்தில் பிறந்து சென்னை கீழ்ப்பாக்கத்தில் வசித்து வந்தவர். இவர் 1966 இல் சென்னை ஓவியக் கல்லூரியில் பட்டம் பெற்றார். பிரிட்டனின் க்ராய்டன் வடிவமைப்பு மற்றும் அச்சுக் கலைக் கல்லூரியில் பட்ட மேற்படிப்பு முடித்து ஓவியம், சிற்பம் அச்சுக் கலை எனப் பல துறைகளிலும் செயல்பட்டார். இவர் கலைத் தொழில் கல்லூரியில் 1970 இல் ஆசிரியராக பணியில் சேர்ந்து, சென்னை ஓவியக் கல்லூரியில் சுடுமண் சிற்பத் துறைத் தலைவராக உயர்ந்து ஓய்வுபெற்றவர். இவர் வண்ணக்கலை, சுடுமண் சிற்பம், நவீன சிற்பக்கலை ஆகியவற்றில் வல்லுநராக விளங்கியவர். இவர் இங்கிலாந்து, பிரான்சு, இத்தாலி, சுவிட்சர்லாந்து உள்ளிட்ட பல்வேறு நாடுகளுக்குச் சென்றும், சிற்பத் துறை குறித்து உரையாற்றியுள்ளார். இவர் சுடுமண் சிற்பத்துக்காக 1986 இல் தேசிய விருதையும், மாநில விருதுகளை 1963 1965 ஆகிய ஆண்டுகளில் பெற்றவராவார்.
# ஜெயராமன்

**ஜெயராமன்** எனக் குறிப்பிடப்படுபவர் இவராக இருக்கலாம்:  
- லால்குடி ஜெயராமன் - வயலின் இசைக் கலைஞர்
- டி. கே. ஜெயராமன் - கருநாடக இசைப் பாடகர்
- சி. எஸ். ஜெயராமன் - திரைப்படப் பாடகர்
- கே. பி. ஜெயராமன் - தமிழ்த் திரைப்பட நடிகர்
- இரா. ஜெயராமன் - விவசாயி
- வி. ஆர். ஜெயராமன் - அரசியல்வாதி
- த. செயராமன், பேராசிரியர்
# ஆந்திர இசுவாகு மரபினர்

**ஆந்திர இசுவாகுகள்** (சமசுகிரதம் इक्ष्वाकु, தெலுங்கு ఇక్ష్వాకులు) என்பவர்கள் ஆந்திரப் பிரதேசத்தின் பழமையான அரச மரபுகளில் ஒன்றாகும். இவர்கள் ஆந்திரத்திரப் பிரதேசம் மற்றும் தெலங்கானாவின் குண்டூர் -கிருஷ்ணா-நலகொண்டா வட்டாரத்தில் ஆட்சி செலுத்தியவர்கள். இவர்கள் தெலுங்குப் பகுதிகளை கோதாவரி மற்றும் கிருஷ்ணா ஆறு ஆகியவற்றுக்கு இடைப்பட்ட பகுதிகளை கி.பி இரண்டாம் நூற்றாண்டு காலகட்டத்தில் ஆண்டனர். இவர்களின் தலைநகராக நாகார்ஜுனகொண்டா இருந்தது. இந்த இச்சுவாகு மரபினர் மேற்கு சத்ரபதிகளுடன் தொடர்பு படுத்தப்படுகின்றனர். இந்த ஆந்திர உள்ளூர் இச்சுவாகுவினர் அந்தப் புராண இச்சசுவாகு மரபினரின் பெயரைப் பட்டமாக ஏற்றிருக்கக்கூடும்.  
தொல்லியல் சான்றுகளின்படி ஆந்திர இச்சுவாகு மரபினர் கிருஷ்ணா ஆற்று வடிநிலப்பகுதியில் சாதவாகனர்களை வெற்றி கொண்டதாக அறியப்படுகிறது. இச்சுவாகு மரபினரின் கல்வெட்டுகள் நாகார்ஜுனகொண்டா, ஜக்கையாபேட்டை, அமராவதி, பட்டிபிரோலு ஆகிய பகுதிகளில் காணப்படுகிறன
# தெய்வ நெறிக் கழகம்

**தெய்வ நெறிக் கழகம்** (*Divine Life Society*) சுவாமி சிவானந்தரால் 1936-ஆம் ஆண்டு இந்தியாவின் ரிசிகேசத்தில் தொடங்கப் பெற்றது. தற்போது இதன் கிளைகள் உலகம் முழுதும் பல்வேறு நாடுகளில் ஆன்மீகப்பணி செய்துவருகிறது. மேலும் சுவாமி சிவனந்தரின் சீடர்கள் அமெரிக்கா, கனடா, ஆஸ்திரேலியா, தென் ஆப்பிரிக்கா, தென் அமெரிக்கா, ஐரோப்பா போன்ற பல்வேறு கண்டங்களில் சுயமாக ஆன்மீகத் தொண்டு செய்து வருகிறார்கள்.
வில் உள்ள சிவானந்தா காட் என்னுமிடத்தில் உள்ள *சிவானந்தா குடிர்* மற்றும் சிவானந்தர் ஆசிரமம்]]
# தெய்வ நெறிக் கழகம்

## நோக்கம்

பின்வரும் வழிகளில் ஆன்மிகத்தை பரப்புவது
- புத்தகங்கள், நாளிதழ்கள் வாயிலாக
- ஆன்மிக கலந்துரையாடல்கள், பேச்சுக்கள், பட்டிமன்றங்கள் மூலமாக
- யோகா மற்றும் வேதங்கள் கற்றுக்கொடுப்பதின் மூலமாக
- தொண்டு நிறுவனங்கள் புதிதாய் தொடங்குவது மூலமாக
- பழைய பண்பாடு மற்றும் கலாச்சாரம் பாதுகாப்பதின் மூலமாக
# தெய்வ நெறிக் கழகம்

## நோக்கம்

### வரலாறு

சுவாமி சிவானந்தர் 1936 ஆம் ஆண்டு தனது ஆன்மிகச்சுற்றுலாவை முடித்துக்கொண்டு இந்தியாவின் ரிஷிகேஷத்தில் ஒரு குடிலில் முதன்முதலாக தெய்வ நெறிக் கழகத்தை தொடக்கச்செய்தார். தெஹ்ரி கரவாலின் அரசர், கழகம் நிறுவ ஒரு காணி இடத்தை நன்கொடையாக சுவாமி சிவானந்தருக்கு கொடுத்து உதவினார். கழகத்தின் தலைமையகம் இந்த இடத்தில இருந்து அன்றுமுதல் இன்றுவரை பெரிய தொண்டுநிறுவனமாக உருப்பெற்று ஆன்மிகச்சேவை ஆற்றிவருகிறது.
யாற்றின் குறுக்கே 1980-களில் கட்டப்பட்ட*சிவானந்தர் ஜூலா பாலம்*, முனி கீ ரேடி]]
# தெய்வ நெறிக் கழகம்

## துறைகள்

- சிவானந்த ஆசிரமம் - தெய்வ நெறிக் கழகத்தின் தலைமையிடம்.
- யோகா வேதாந்தா அகாடமி - யோகா தனிமனித ஒழுக்கத்திற்கும், மனிதகுல நல் வாழ்விற்கும் பயிற்றுவிக்கும் இடமாக திகழ்கிறது.
- சிவானந்த பதிப்பகம் - தெய்வ நெறிக் கழகத்தின் பதிப்பகமாகும்.
- இலக்கிய பிரிவு - ஆன்மிகம் மற்றும் இலக்கிய சம்பந்தமான இலவச புத்தகங்கள் கொடுத்து உதவுகிறது.
- சிவானந்த மருத்துவமனை - இலவச மருத்துவ சேவை செய்கிறது.
# தெய்வ நெறிக் கழகம்

## கிளைகள்

இந்தியா, அமெரிக்கா, கனடா, ஆஸ்திரேலியா, தென் ஆப்பிரிக்கா, தென் அமெரிக்கா, ஐரோப்பா போன்ற பல்வேறுநாடுகளில் கிளைகள்உள்ளது.
# பிராகாத்பாளையனா்

**பிரகாத்பாளையானா்** என்பவர்கள் ஆந்திரப் பிரதேசத்தின் கிருஷ்ணா மாவட்டத்தில் ஆண்ட ஆட்சியாளர்களாவர். இவர்களது தலைநகரம் மசூலிப்பட்டிணத்திற்கு அருகிலுள்ள பிதுண்டா ஆகும். இவர்களின் தலைநகர் கலிங்க மன்னன் காரவேலனால் [கி.மு.180 ] அழிக்கப்பட்டதாக அவனது ஆத்திக்கம்பா கல்வெட்டில் குறிப்பிடப்பட்டுள்ளது. இந்த நகரை தலாமி மாநகரமாக குறித்துள்ளார்.  
ஜெயவர்மன் என்பவனே இந்த மரபில் அறிவயருகிற ஒரே மன்னனாவான் இவர்களது தலைநகராக பிதுண்டா கி.பி 270-285 இடையிலான காலகட்டத்தில் இருந்துள்ளது. ஜெயசிம்மன் வெளியிட்ட கி.பி 280 காலகட்ட செப்பேடு தெனாலி அருகில், உள்ள கொண்டாமுடி என்ற இடத்தில் கண்டெடுக்கப்பட்டது. ஜெயசிம்மன் இந்த செப்பேட்டை குடுரா ( மசூலிப்பட்டிணம் அருகில்) என்ற இடத்தில் இருந்த தனது வெற்றிப் பாசறையில் இருந்து வெளியிட்டதாக ஆணை வடிவில் உள்ளது. இதில் பிராமணர்கள் பலருக்கு நிலமாணியம் வழங்கும் ஆணை பிராகிருத மொழியில் இடம்பெற்றுள்ளது. இதில் தன்னை ராஜா என்றும் தான் மகேசுவரனின் பக்தன் என்றும் குறிப்பிட்டுக் கொள்கிறான்.  
**பிரகாத்பாளையனர்கள் ** இந்தியவாவின பழமையான அரச மரபினர் இவர்கள் தற்கால ஆந்திரப் பிரதேசத்தைச் சேர்ந்தவர்கள். இவர்கள் கி.பி. மூன்றாம் நூற்றாண்டில் ஆந்திரத்தின் வடபகுதியில் உள்ள கிருஷ்ணா மாவட்டத்தில் ஆண்டவர்கள் ஆவர். இந்த மரபில் அறியப்படுகின்ற மன்னன் ஜெயவர்மனாவான். இவன் குடும்பத்தைச் சேர்ந்த இளவரசியை ஆந்திர இசுவாகு மன்னன் மணந்தான். இவனது தலைநகரம் கிருஷ்ணா மாவட்டத்தில் இருந்த கொடுரு ஆகும். இவனது மரணத்துக்குப் பிறகு இவனது நாட்டில் கிருஷ்ணா ஆற்றுக்கு தெற்கில் உள்ள பகுதியை ஆந்திர கோத்திரிக்கா மரபினரும், ஆற்றின் வடக்கில் உள்ள பகுதியை சாலங்காயனர்களும் கைப்பற்றிக் கொண்டனர்.
# ஜம்மு காஷ்மீர் இராச்சியம்

வரைபடம்]]  
**ஜம்மு காஷ்மீர் இராச்சியம் ** பிரித்தானிய இந்தியப் பேரரசில், மன்னராட்சியாக விளங்கியது. ஜம்மு காஷ்மீர் இராச்சியம் 1846இல் நிறுவப்பட்டு, இந்தியப் பிரிவினைக்குப் பின்னர் 1947-இல் இந்திய அரசுடன் இணைக்கப்பட்டது.
# ஜம்மு காஷ்மீர் இராச்சியம்

## வரலாறு

ஜம்மு காஷ்மீர் இராச்சியம் இராசபுத்திர குல டோக்ரா வம்சத்தவர்களால் 1846 முதல் 1952 முடிய ஆளப்பட்டது.
முதலாம் ஆங்கிலேய-சீக்கியர் போருக்குப் பின்னர் அமிர்தசரஸ் ஒப்பந்தப்படி, ஜம்மு காஷ்மீர் இராச்சியம் 1846இல் நிறுவப்பட்டது.  
பின்னர் முதலாம் ஆங்கிலேய சீக்கியப் போரில் தோல்வியுற்ற சீக்கியப் பேரரசின் காஷ்மீர், லடாக் மற்றும் ஜில்ஜிட்-பால்டிஸ்தான் பகுதிகளை, பிரித்தானிய இந்தியப் பேரரசு, ஜம்முவின் டோக்ரா வம்ச மன்னர் குலாப் சிங்கிற்கு (1792–1857) 75 இலட்சம் ரூபாய்க்கு மாற்றித் தரப்பட்டது.  
இந்தியப் பிரிவினையின் போது 1947இல் ஜம்மு காஷ்மீர் மன்னராயிருந்த இந்து மன்னர் மகாராஜா ஹரி சிங், இந்தியா அல்லது பாகிஸ்தான் நாடுகளுடன் சேராது, ஜம்மு காஷ்மீரை தனித்து தன்னாட்சியுடன் நிர்வகிக்க முடிவு செய்தார்.  
ஜம்மு காஷ்மீர் இராச்சியம் தன்னாட்சியுடன் இருப்பதை தடுக்கும் நோக்கத்துடன், பாகிஸ்தான் ஆதரவுடன், பஷ்தூன் மக்கள், ஜம்மு காஷ்மீரின் மேற்கு மாவட்டங்கள் மற்றும் வடக்குப் பகுதிகளில் தாக்குதல் நடத்தினர்.  
இதனால் பயமுற்ற ஜம்மு காஷ்மீர் மன்னர் ஹரி சிங், ஜம்மு காஷ்மீர் இராச்சியத்தை இந்தியாவுடன் இணைக்க 26 அக்டோபர் 1947-இல் ஜம்மு காஷ்மீர் இணைப்பு ஒப்பந்தம் கொண்டார்.இந்த ஒப்பந்தப்படி, ஜம்மு காஷ்மீரில் ஊடுருவிய பாகிஸ்தான் படையினரை ஒடுக்க, இந்திய அரசு இராணுவத்தை அனுப்பி வைத்தது.  
பாகிஸ்தான் ஆதரவுப் படையினர்களால் கைப்பற்றப்பட்ட ஜம்மு காஷ்மீர் இராச்சியத்தின் பகுதிகள் ஆசாத் காஷ்மீர் மற்றும் ஜில்ஜிட்-பால்டிஸ்தான் என்று அழைக்கப்படுகிறது. இப்பகுதிகள் தற்போது பாகிஸ்தானின் கட்டுப்பாட்டில் உள்ளது.
# ஜம்மு காஷ்மீர் இராச்சியம்

## ஜம்மு காஷ்மீர் மகாராஜக்கள்

இறுதி மன்னர் ஹரி சிங்]]  
| வ. எண் | பெயர் | ஆட்சிக் காலம் |  |
| --- | --- | --- | --- |
| 1. | குலாப் சிங் | 1846–1857 |  |
| 2. | ரண்பீர் சிங் | 1857–1885 |  |
| 3. | பிரதாப் சிங் | 1885–1925 |  |
| 4. | ஹரி சிங் | 1925–1948 | } |
# ஜம்மு காஷ்மீர் இராச்சியம்

## ஜம்மு காஷ்மீர் மகாராஜக்கள்

### ஜம்மு காஷ்மீர் பிரதமர்கள்

| 1 | இராஜா ஹரி சிங் | 1925 | 1927 |  |
| --- | --- | --- | --- | --- |
| 2 | அல்பியான் இராஜ்குமார் பானர்ஜி | சனவரி, 1927 | மார்ச், 1929 |  |
| 3 | ஜி. இ. சி. வேக்பீல்டு | 1929 | 1931 |  |
| 4 | 1933 |  |  |  |
| 5 | எல்லியட் ஜேம்ஸ் டோவல் கோல்வின் | 1933 | 1936 |  |
| 6 | சர் பர்ஜோர், ஜெ. தலால் | 1936 | 1936 |  |
| 7 | என். கோபாலசாமி அய்யங்கார் | 1936 | சூலை, 1943 |  |
| 8 | கைலாஷ் நாராயண் ஹஸ்கர் | சூலை, 1943 | பிப்ரவரி, 1944 |  |
| 9 | சர் பெனகல் நர்சிங் ராவ் | பிப்ரவரி, 1944 | 28 சூன் 1945 |  |
| 10 | இராம் சந்திர காக் | 28 சூன் 1945 | 11 ஆகஸ்டு 1947 |  |
| 11 | ஜனக் சிங் கடோச் | 11 ஆகஸ்டு 1947 | 15 அக்டோபர் 1947 |  |
| 12 | மெகர் சந்த் மகாஜன் | 15 அக்டோபர் 1947 | 5 மார்ச் 1948 |  |
| 13 | சேக் அப்துல்லா | 5 மார்ச் 1948 | 9 ஆகஸ்டு 1953 | } |
# ஜம்மு காஷ்மீர் இராச்சியம்

## நிர்வாகப் பிரிவுகள்

ஜம்மு காஷ்மீர் இராச்சியத்தின் 1911, 1921 மற்றும் 1931 ஆண்டுகளின் நடந்த மக்கள் தொகை கணக்கெடுப்பின் படி, கீழகண்டவாறு ஜம்மு காஷ்மீரின் நிர்வாகப் பிரிவுகள் இருந்தன.:
- **ஜம்மு மாகாணம்**: ஜம்மு மாவட்டம், கதுவா மாவட்டம், உதம்பூர் மாவட்டம், ரியாசி மாவட்டம் மற்றும் மிர்புர் மாவட்டம் (ஆசாத் காஷ்மீர்).
- **காஷ்மீர் மாகாணம்**: அனந்தநாக் மாவட்டம், பாரமுல்லா மாவட்டம் மற்றும் முசாஃபராபாத்
- **எல்லைப்புற மாவட்டங்கள்**: லடாக், ஜில்ஜிட்-பால்டிஸ்தான்
- **உள்ளூர் ஜமீந்தார்கள்**: பூஞ்ச் மற்றும் பாதர்வா
# ஜம்மு காஷ்மீர் இராச்சியம்

## புவியியல்

வில், ஜம்மு காஷ்மீர் இராச்சியத்தின் வரைபடம், ஆண்டு 1909]]
ஜம்மு காஷ்மீர் இராச்சியத்தின் தெற்கு பகுதியான் ஜம்முவுக்கு தெற்கில், இந்தியாவின் பஞ்சாப் பகுதியும், மேற்கில் பாகிஸ்தானும், தென்கிழக்கில் இந்தியாவின் இமாசலப் பிரதேசம், கிழக்கில் சீனாவின் திபெத் பகுதியும், வடக்கில் ஆப்கானித்தான் மற்றும் சீனாவும் எல்லைகளாக இருந்தன.
# ஜம்மு காஷ்மீர் இராச்சியம்

## மன்னராட்சியைக் கலைத்தல்

ஜம்மு காஷ்மீர் இராச்சியத்தின் மகாராஜா ஹரி சிங் என்பவரால், ஜம்மு காஷ்மீர் இராச்சியத்தை, இந்தியாவுடன் இணைக்கும் பொருட்டு 26 அக்டோபர் 1947-இல் கையொப்பமிட்ட சட்டபூர்வமான ஆவணம் ஆகும்.  
15 ஆகஸ்டு 1947-இல் இந்திய விடுதலைக்குப் பின்னர், பாக்கிஸ்தான் படைகளும், பழங்குடிகளும் கில்ஜித் - பல்திஸ்தான் பகுதிகளை ஆக்கிரமிக்கத் தொடங்கினர். இதனைக் கண்டு பயந்த மன்னர் ஹரி சிங் ஜம்மு காஷ்மீர் இராச்சியத்தை, இந்தியாவுடன் ஜம்மு காஷ்மீர் இணைக்கும் ஒப்பந்தத்தில் 26 அக்டோபர் 1947-இல் மகாராசா ஹரி சிங் கையொப்பமிட்டார். இதனால் ஜம்மு காஷ்மீரில் மன்னராட்சி முடிவுக்கு வந்தது. பின்னர் ஜம்மு காஷ்மீர் மாநிலம் சிறப்புத் தகுதிகளுடன் இந்தியாவுடன் இணைக்கப்பட்டது. பின்னர் 2 அக்டோபர் 1947இல் ஜம்மு காஷ்மீர் தேசிய மாநாட்டு கட்சியின் தலைவர் சேக் அப்துல்லா, ஜம்மு காஷ்மீரின் முதல் பிரதம அமைச்சராகத் தேர்ந்தெடுக்கப்பட்டார்.
# ஜம்மு காஷ்மீர் இராச்சியம்

## இந்திய பாகிஸ்தான் போர், 1947

மன்னர் *ஹரி சிங்* தலைமையிலான ஜம்மு காஷ்மீர் இராச்சியத்தை, பாகிஸ்தான் நாட்டுடன் இணைத்துக் கொள்வதற்காக 22 அக்டோபர் 1947 முதல் 31 டிசம்பர் 1948 முடிய நடந்த முதல் இந்திய-பாகிஸ்தான் போர் ஆகும். இப்போரில் பாகிஸ்தான், ஆசாத் காஷ்மீர் மற்றும் *ஜில்ஜிட் - பால்டிஸ்தான்* பகுதிகளை ஆக்கிரமிப்பு செய்தது. இந்தியா, காஷ்மீர் பள்ளத்தாக்கு, ஜம்மு மற்றும் லடாக் பகுதிகளை தன்னுடன் இணைத்துக் கொண்டது.
# ஜம்மு காஷ்மீர் இராச்சியம்

## இதனையும் காண்க

- ஜம்மு காஷ்மீர் வரலாறு
- ஜம்மு காஷ்மீர் இணைப்பு ஒப்பந்தம்
- காஷ்மீர் பிணக்கு
- ஆசாத் காஷ்மீர்
- இந்தியாவின் அரசியல் ஒருங்கிணைப்பு
- இந்திய மன்னராட்சி அரசுகளின் பட்டியல்
# சாலங்காயனர்

**சாலங்காயனா் (The Salankayanas)** என்போர் ஆந்திரப்பிரதேசத்தின் ஒரு பகுதியை ஆட்சி செய்த ஒரு பழமையான அரச மரபினர் ஆவர். இவர்களின் ஆட்சிப் பகுதி கோதாவரி கிருஷ்ணா ஆற்றுக்கு இடைப்பட்டப் பகுதியில் இருந்தது. இவர்களின் தலை நகரம் தற்போதைய ஆந்திரப் பிரதேசத்தின் மேற்கு கோதாவரி மாவட்டத்தில் எருலுவுக்கு அருகில் தற்போது பேடவேகி என்று அழைக்கப்படும் வேங்கி ஆகும். இந்த மரபினர் கி.பி. 300 முதல் 440 வரை ஆண்டனர். இவர்கள் பிராமணர். இவர்களின் பெயர் இவர்களின் கோத்திர சின்னத்தில் இருந்து வந்ததாகும்.  
இவர்களின் அரசை 5 ஆம் நூற்றாண்டில், விஷ்ணுகுந்தினப் பேரரசின் இரண்டாம் மாதவர்மன் வெற்றி கொண்டான்
# சாலங்காயனர்

## அரசர்களின் பட்டியல்

1. அஸ்திவர்மர்
1. நந்தி வர்மர்
1. விஜயதேவ வர்மர்
1. விஜயநந்தி வர்மர்
# டிப்லர் புறா

**டிப்லர் புறா** (*Tippler pigeon*) போட்டிகளில் பங்கேற்க உருவாக்கப்பட்ட இனமாகும். இப்புறாக்கள் தொடர்ந்து 22 மணி நேரம் பறந்ததற்கான தகவல்கள் உள்ளன.
# டிப்லர் புறா

## தோற்றம்

இவ்வினம் மத்தியதரைக் கடலுக்கும், சீனாவுக்கும் இடைப்பட்ட பகுதியில் மாடப் புறாவிலிருந்து பரிணமித்தது. இவை மத்திய கிழக்கு நாடுகளில் உருவானதாகவும் சொல்லப்படுவது உண்டு. இவை தோன்றிய பகுதி குறித்து நிச்சயமற்ற தன்மை நிலவுகிறது. எல்லோராலும் ஏற்றுக்கொள்ளப்பட்டதின்படி இவை ஹோமிங் புறா மற்றும் குமுலெட் புறாவிலிருந்து தோன்றின. இந்த குறுக்கு வளர்ப்பு முறையானது பறவையின் பொறுமையை மேம்படுத்த மற்றும் ஒரு பெரிய பறத்தல் வரம்பிற்காகவும் என கருதப்பட்டது. இந்த நீண்ட கால பறக்கும் திறன் தேர்வு அதன் முன்னோர்களின் தரையில் நடக்கும் திறனை அகற்ற உதவியது என்று முன்மொழியப்பட்டது. இவ்வினம் இங்கிலாந்தின் கிழக்கு செசயரில் உள்ள பட்டு நெய்யும் நகரங்களான காங்லடன் மற்றும் மக்கிலெஸ்ஃபீல்டுக்கு அருகில் தோன்றியதாக நம்பப்படுகிறது. இதன் வளர்ப்பாளரின் நோக்கமானது பட்டாம்பூச்சி போலப் பறக்கும் புறாக்களின் செயல்பாட்டைப் பூரணமாக்குவதாகும்.
# டிப்லர் புறா

## வகைகள்

டிப்லர் புறா வகைகளுக்குத் தங்கள் வளர்ப்பவர்கள் அல்லது அவற்றின் இடத்தின் பெயர்கள் சூட்டப்பட்டன. இந்த வகையின் பெரும்பாலான புறாக்களால் 19 மணி நேரத்திற்கு வானில் தொடர்ந்து இருக்க முடியும். டெர்பி என்ற இடத்தில் கார்டன் ஹியூக்ஸின் "ஹியூக்ஸ்" வகைப் புறாக்கள் 1976ல் 18:07 மணி நேரம் வானில் பறந்தன.  
ஹேன்ட்ஸ்வொர்த் என்ற இடத்தில் ஜாக் போடனின் "போடன்" வகைப் புறாக்கள் 1975ல் 20:40 மணி நேரம் வானில் பறந்தன.  
"சாம் பில்லிங்கம்" , ஆர்தர் நியூட்டன், ஜோ டேவிஸ் மற்றுக் ஜாக் ஹாலந்து உள்ளிட்டோர் இங்கிலாந்தின் முதன்மையான புறா வளர்ப்பாளர்கள் ஆவர்.  
மற்ற இனங்கள் "லோவட்" , "மெரடித்" , சனான்(ஐரிஸ் டிலைட் என்றும் அழைக்கப்படுகின்றன) மற்றும் செபீல்டு (இவை பொதுவாக சிவப்பு மற்றும் மஞ்சள் நிறத்தில் இருக்கும்).
# டிப்லர் புறா

## பயிற்சி

டிப்லர்கள் புத்திக்கூர்மையுள்ள இனமாகும். நீண்ட நேரம் வானத்தில் பறக்கவும் மற்றும் வேண்டும்பொழுது கீழிறங்குமாறும் அவற்றைப் பயிற்றுவிக்க முடியும்.
# டிப்லர் புறா

## போட்டிகள் மற்றும் பறத்தல் விதிகள்

ஹோமிங் புறாக்கள் இலக்கை அடையவும், கர்ணப் புறாக்கள் கரணமடிக்கவும், டிப்லர் புறாக்கள் நீண்ட நேரம் வானில் பறக்கவும் உருவாக்கப்பட்டன. டிப்லர் புறா வளர்ப்பாளர்கள் பயணம் செய்யாமல் உலகில் எவ்விடத்தில் இருந்தவாறும் போட்டியிட முடியும். ஒரு **கிட்** என்பது 3 அல்லது அதற்கு மேற்பட்ட புறாக்களைக் கொண்டிருக்கும். ஒவ்வொரு டிப்லர் சங்கமும் பறக்கும் விதிகளை வரையறுத்துள்ளது. அவற்றின் நோக்கம் பொதுவாக, முழு கிட்டையும் முடிந்தவரை நீண்ட நேரம் பறக்க வைப்பதாகும். ஒரு புறா இறங்கும்போதோ, வளர்ப்பாளர் கீழிறங்க சைகை காட்டும்போதோ போட்டி முடிவடைகிறது. பொதுவாக, பறவைகள் அவை உண்மையிலேயே பறக்கின்றன என உறுதி செய்ய நடுவரால் ஒவ்வொரு மணி நேரமும் பார்க்கப்பட வேண்டும். பெரும்பாலான சங்கங்கள் "NTU பறக்கும் விதிகளை" தமது அடிப்படையாக கொண்டுள்ளன.  
போட்டிகளில் இளம் பறவைகள் மற்றும் பழைய பறவைகள் என இரு வகைகள் உள்ளன. இளம் பறவைகள் என்பவை ஒரு வருடத்திற்குள் பொரித்தவை, மற்றவை பழைய பறவைகளாகக் கருதப்படும். முதல் பழைய பறவைகளுக்கான போட்டி வழக்கமாக ஏப்ரல் மத்தியிலும், மற்றவை 2 வார இடைவெளியிலும் நடைபெறும். இதில் முக்கியமான போட்டியானது வருடத்தின் நீண்ட பகல்நா உள்ள நாளில் நடைபெறுகிறது.
# டிப்லர் புறா

## சர்வதேச சாதனைகள்

- சர்வதேச முடிவுகள் 2007  
**'''முதல் 7 பழைய பறவைகள்'''**  
| *36:28* | சையது முகமது அமின் | பாகிஸ்தான், ஐதராபாத் | 2006 |  |
| --- | --- | --- | --- | --- |
| *27:35* | பகீத் அல்ரோமாசி & ஹாஜி யூசுஃப் | பாகிஸ்தான், கராச்சி | 2004 |  |
| *22:05* | ஹெச். சனான் | வடக்கு அயர்லாந்து, லிஸ்பன் | 1995 |  |
| *21:21* | ஈ. ஆன்ஸ்லோ | இங்கிலாந்து, டிப்டன் | 1994 |  |
| *21:11* | ஹெச். சனான் | அயர்லாந்து, லிஸ்பன் | 1995 |  |
| *21:10* | ஹெச். கவுல்டர் | அயர்லாந்து, உல்ஸ்டர் | 1992 |  |
| *21:00* | ஜே லாம்ப் | அயர்லாந்து, கிரம்லின், டப்லின் | 2001 | } |  
**'''முதல் 7 புதிய பறவைகள்'''**  
| - | *19:40* | ஹெச். சனான் | அயர்லாந்து, லிஸ்பன் | 1993 |
| --- | --- | --- | --- | --- |
| *19:34* | Plester | இங்கிலாந்து, பர்மிங்கம் | 1990 |  |
| *19:19* | சனான் | அயர்லாந்து, லிஸ்பன் | 1990 |  |
| *19:16* | சனான் | அயர்லாந்து, லிஸ்பன் | 1994 |  |
| *19:16* | பிரவுன் | இங்கிலாந்து, கிலாடுலெஸ் | 1986 |  |
| *19:03* | சனான் | அயர்லாந்து, லிஸ்பன் | 2010 | } |
# அரேபிய தாரைப் புறா

**அரேபிய டிரம்பெட்டர் புறா** (*Arabian Trumpeter pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. அரேபிய டிரம்பெட்டர் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை தாரை வாசிப்பது போன்ற இவற்றின் சத்தத்திற்காக அறியப்படுகின்றன. இவை குரல் புறாக்களின் ஓர் வகையாகும்.
# பொகாரா தாரைப் புறா

**பொகாரா டிரம்பெட்டர் புறா** (*Bokhara Trumpeter pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. பொகாரா டிரம்பெட்டர் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவ்வினம் அதன் நீண்ட கால் இறகுகளுக்காகவும் மற்றும் இரட்டை கொண்டைக்காகவும் அறியப்படுகிறது.  
இவ்வினம் அமெரிக்காவில் மிகப்பிரபல்யமான டிரம்பெட்டர் இனங்களில் ஒன்றாகும்.
# வேங்கி

**வேங்கி** (அல்லது **வேங்கி நாடு**) என்பது ஆந்திரத்தின் கோதாவரி மற்றும் கிருஷ்ணா மாவட்டங்களில் பரவி இருந்த ஓர் ஆட்சிப் பகுதியாகும். எருலுவுக்கு அருகில் உள்ள பெதவேகி இதன் தலைநகரம் ஆகும். கி.மு. மூன்றாம் நூற்றாண்டில் மௌரியப் பேரரசின் மன்னர் அசோகர் கைப்பற்றும்வரை இப்பகுதி கலிங்க நாட்டின் ஒரு பகுதியாக இருந்தது. கி.மு 185 க்கு பிறகு, இப்பகுதியில் சாதவாகனர்கள் தங்கள் ஆதிக்கத்தை ஏற்படுத்தி, வேங்கியைக் கைப்பற்றினர். பிறகு இவர்களை வெற்றிகொண்டு ஆந்திர இசுவாகு மரபினர் வேங்கியத் தங்கள் வசம் கொண்டுவந்தனர். கி.பி. 300 காலகட்டத்தில் இப்பகுதியின் ஆட்சியாளர்களாக சாலங்காயனார்கள் ஆயினர். இவர்கள் பல்லவர்களுக்கு கீழ் இருந்தனர். சாலங்காயனார்களை விஷ்ணு குந்தினர்கள் வெற்றி கொண்டனர்.  
ஏழாம் நூற்றாண்டின் துவக்கத்தில், விஷ்ணு குந்தினர்களிடமிருந்து சாளுக்கிய இரண்டாம் புலிகேசி வேங்கியை கைப்பற்றித் தன் தம்பி குப்ஜ விஷ்ணுவர்தனின் கட்டுப்பாட்டில் விட்டான். விஷ்ணுவர்தன் வழியாகவே கீழைச் சாளுக்கியர் மரபு துவங்கியது. கீழைச் சாளுக்கியர்கள் முதலில் இராஜராஜ சோழனால் (985-1014) வெற்றி கொள்ளப்பட்டனர். என்றாலும் பின்னர் கீழைச் சாளுக்கியர் சோழரின் நெருங்கிய கூட்டாளிகளாக ஆயினர். மேலும் இவர்களுக்குள் திருமண உறவுகளும் ஏற்பட்டன. இதனால் மேலைச் சாளுக்கியரின் தலையீடுகள் தொல்லைகளைச் சந்திக்க வேண்டிஇருந்தது. வேங்கியைச் சேர்ந்த முதலாம் குலோத்துங்க சோழன் சோழர் அரியணையில் அமர்ந்தார்.
# டிரெசுடன் தாரைப் புறா

**டிரெஸ்டன் டிரம்பெட்டர் புறா** (*Dresden Trumpeter pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின.
# டிரெசுடன் தாரைப் புறா

## தோற்றம்

சாக்சானியின் டிரெஸ்டன் பகுதி.
# டிரெசுடன் தாரைப் புறா

## தோற்றம்

### இன வரயறை

பீல்டு புறாவை விட சற்றே வலிமையுள்ளது, சிறிய எடையுள்ளது. வெள்ளை இறக்கைகள். இரட்டை கொண்டை.
- *தலை:* இரட்டை கொண்டை டிரம்பெட்டர் போல மிக சக்தி வாய்ந்ததாக இல்லை. கொண்டையானது பரந்த மற்றும் உடைவற்று இருக்க வேண்டும்.
- *கண்கள்:* கரு ஆரஞ்சு நிற கருவிழி, சிவப்பு மற்றும் மஞ்சள் நிறப் புறாக்களில் வெளிர் நிறக் கருவிழி.
- *அலகு:* சிவப்பு மற்றும் மஞ்சள் நிறப் புறாக்களில் சதை நிற அலகு, கருப்புப் புறாக்களில் கருப்பு நிற அலகு
- *கழுத்து:* குட்டையான, கோள வடிவ, தொண்டை நிறைந்தது.
- *மார்பு:* அகலமானது
- *பின்புறம்:* தோள்பட்டையில் விரிந்து பிறகு சற்றே குறுகியுள்ளது.
- *இறக்கைகள்:* அகலமானவை, கடைசிப் பகுதி வாலைத் தொடுமளவில்.
- *வால்:* நீளமானது.
- *கால்கள்:* இறகு நிறைந்தவை, இறகுகள் பக்கவாட்டில் நீண்டுள்ளன.
# டிரெசுடன் தாரைப் புறா

## தோற்றம்

### வண்ணங்கள்

சிவப்பு மற்றும் மஞ்சள், மிக அரிதாக கருப்பு.
# டிரெசுடன் தாரைப் புறா

## தோற்றம்

### அடையாளங்கள்

வெள்ளை இறக்கைகள், மற்ற இறகுகள் வண்ணத்துடன் காணப்படுகின்றன.
# டிரெசுடன் தாரைப் புறா

## தோற்றம்

### குறைபாடுகள்

மெலிந்த உடலமைப்பு
# இந்திய ஏரிகளின் பட்டியல்

**இந்திய ஏரிகளின் பட்டியல்** (*List of lakes of India*), இந்தியாவிலுள்ள, மாநிலங்கள் வாரியாகக் குறிப்பிடத்தக்க ஏரிகளின் பட்டியலும், அதன் தன்மைகள், அமைவிடம், மற்றும் பரப்பளவுகள் போன்ற விவரங்களின் சுருக்கமாகும்.  
__NOTOC__  
| அந்தமான் மற்றும் நிக்கோபார் தீவுகள் | அசாம் | அரியானா | அருணாசலப் பிரதேசம் | ஆந்திரப் பிரதேசம் | இமாசலப் பிரதேசம் | உதய்பூர் |
| --- | --- | --- | --- | --- | --- | --- |
| உத்தரப் பிரதேசம் | உத்தராகண்டம் | ஒடிசா | கருநாடகம் | கேரளம் | குஜராத் | சம்மு காசுமீர் |
| சண்டிகர் | சிக்கிம் | தமிழ்நாடு | தெலுங்கானா | பஞ்சாப் | பீகார் | புதுச்சேரி |
| மத்தியப் பிரதேசம் | மகாராட்டிரம் | மணிப்பூர் | மிசோரம் | மேகாலயா | மேற்கு வங்காளம் | ராசத்தான் |
| } |  |  |  |  |  |  |
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### அந்தமான் மற்றும் நிக்கோபார் தீவுகள்

- போர்ட் பிளேர் தில்தமன் தொட்டி
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### அசாம்

- சாண்டுபி ஏரி, இந்தியாவின் அசாம், மாநிலத்தின் காமரூப் மாவட்டத்திலுள்ள ஏரியாகும். குவகாத்தியிலிருந்து 64 கி.மீ தொலைவில் அமைந்துள்ள இந்த ஏரி, ஒரு சுற்றுலாத் தளமாகும்.  
- திபோர் பில் ஏரி அல்லது தீபோர் பீல் (*Dipor Bil or Deepor Beel*), இந்தியாவின் அசாம், மாநிலத்தின் காமரூப் மாவட்ட குவகாத்தி நகரின் 15 கி.மீ., தென் மேற்கே அமைந்துள்ள இந்த ஏரி, ஒரு நிரந்தர நன்னீர் ஏரியாகும்.உயிரியல், மற்றும் சுற்றுச்சூழல் முக்கியத்துவம் வாய்ந்த இவ்வேரி, மேற்பரப்பு பகுதி 4.014 எக்டர், சராசரி ஆழம், 1 மீ அதிகபட்ச ஆழம், 4 மீ என கணக்கிடப்பட்டுள்ளது.  
- சன் பீல் அல்லது சொன் பில் இது, இந்திய, அசாமின், கரீம்கஞ்சு மாவட்டத்திலுள்ள ஒரு சதுப்புநில நன்னீர் ஏரியாகும். அசாமின், தென்னகத்தில் அமைந்துள்ள மிகப்பெரிய ஏரியான இது, 1,500 எக்டேர் பரப்பளவு கொண்டதாகும்.
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### அரியானா

- பட்கால் ஏரி
- நீலப்பறவை ஏரி
- பிரம்மசரோவர்
- தம்தமா ஏரி
- கர்ணன் ஏரி
- சன்னிஹித் சரோவர்
- சுராஜ்குந்த்
- தில்யார் ஏரி
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### அருணாசலப் பிரதேசம்

- கங்கை ஏரி (இந்தியா) *(Ganga Lake (India)*
- திரும்ப வராத ஏரி *(Lake of No Return)*
- சங்கெசுடர் திசோ *(Sangestar Tso)*
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### ஆந்திரப் பிரதேசம்

ஆம் ஆண்டுகளில் பழவேற்காடு ஏரியின் வான்வழி காட்சிc. 1602]]
- பழவேற்காடு ஏரி, இந்தியாவின் இரண்டாவது பெரிய உப்பு நீர் ஏரியான இது, சென்னையிலிருந்து 60 கி.மீ தொலைவில் தமிழகம், மற்றும் ஆந்திரப்பிரதேச மாநில எல்லையில் அமைந்திருக்கிறது. பழவேற்காடு பறவைகள் காப்பகமாக விளங்கும் இந்த ஏரி, சுமார் 60 கிலோமீட்டர் நீளமும், 17.5 அகலமும், உள்ள இது, பரவலாக 1 மீட்டர் - 10 மீட்டர் ஆழமும், 250 கி.மீ.² முதல் 460 கி.மீ.² வரை பரப்பளவுகளும் கொண்டதாகும்.
- கொல்லேறு ஏரி, இந்தியாவின் ஆந்திரப்பிரதேச, மாநிலத்தின் ஏலூரு நகரத்திலிருந்து 15 கிலோ மீட்டர் தொலைவில் அமைந்துள்ள இந்த நன்னீர் ஏரி, சுமார் 90,100 எக்டேர்கள் (222,600 ஏக்கர்கள்) கொண்டதாகும்.
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### இமாசலப் பிரதேசம்

- முதன்மைக் கட்டுரை: இமாச்சல பிரதேசத்தில் உள்ள ஏரிகளின் பட்டியல்
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### உதய்பூர்

- **பதே சாகர் ஏரி** (*Fateh Sagar Lake*)
- **ஏரி பிச்சோலா (ஏரி)** (*Lake Pichola*)
- **ஏரி பாடி (ஏரி)** (*Lake Badi*)
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### உத்தரப் பிரதேசம்

- **பருவா சாகர் தால் (ஏரி)** (*Barua Sagar Tal*)
- **பேலா சாகர் ஏரி** (*Belasagar Lake*)
- **கீதம் ஏரி** (*Keetham Lake*)
- **ராம்கர் தால் ஏரி** (*Ramgarh Tal Lake*)
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### ஒடிசா

- **அன்சூபா ஏரி** (*Anshupa Lake*)
- **சில்கா ஏரி**
- **கஞ்சியா ஏரி** (*Kanjia Lake*)
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### கருநாடகம்

- பெங்களூரில் உள்ள ஏரிகள்
- அகரா, பெங்களூர்
- பெள்ளந்தூர் ஏரி
- எப்பாள் ஏரி
- லால் பாக் அல்லது லால்பாக் தாவரவியல் பூங்கா
- மடவாளம்
- புட்டெனஹள்ளி ஏரி
- புட்டேனஹள்ளி ஏரி (யலஹங்கா)
- அலசூர்
- மைசூர் நகர ஏரிகள்
- கரஞ்சி ஏரி
- குக்கரஹள்ளி ஏரி
- லிங்கம்புதி ஏரி
- சாந்தி சாகாரா
- ஒன்னமானா கெரே (ஏரி)
- பம்பா சரோவர்
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### கேரளம்

- அஷ்டமுடி ஏரி
- குட்டநாடு
- மனஞ்சிரா
- படிஞ்சரேசிரா, திருச்சூர்
- பரவூர் ஏரி
- வேம்பநாட்டு ஏரி
- சாஸ்தாம்கோட்டை ஏரி
- வடக்கேசிரா, திருச்சூர்
- வஞ்சிக்குளம், திருச்சூர்
- வெள்ளயாணி ஏரி
- வேம்பநாட்டு ஏரி
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### குஜராத்

- அமிர்சர் ஏரி அல்லது ஹமிர்சர் ஏரி (Hamirsar Lake); இந்தியாவின் குஜராத், மாநிலத்தின் புஜ் நகர நடுப்பகுதியில் அமைந்துள்ள செயற்கை ஏரியாகும். 450 ஆண்டுகள் பழமையான இந்த ஏரியின் அளவு, 28 ஏக்கர்கள் (*11 எக்டர்கள்*).  
- காங்கரியா ஏரி, இந்தியாவின் குசராத்து, மாநில அகமதாபாத் நகரத்தின் தெற்குப் பிராந்தியமான மணிநகர் பகுதியில் அமைந்துள்ள செயர்க்கை ஏரியாகும். 15 ஆம் நூற்றாண்டில், "சுல்தான் குத்புட்டின்" (*Qutbuddin*) கட்டப்பட்ட இந்த ஏரி கரையின் நீளம், 2.25 கிலோமீட்டர்கள் (1.40 மைல்கள்) ஆகும்.
- நல் சரோவர் பறவைகள் சரணாலயம், இந்தியாவின், குசராத்து மாநில அகமதாபாத் தென்மேற்கே அமைந்துள்ள மிகப்பெரிய சதுப்புநில ஏரியாகும். 120.82 சதுர கிலோமீட்டர் (46.65 சதுர மைல்) சுற்றளவில் உள்ள இந்த ஏரியை, 1969, ஏப்ரலில் ஒரு பறவைகள் சரணாலயமாக அறிவிக்கப்பட்டது.  
- நாராயணன் சரோவர், இந்தியாவின், குசராத்து மாநில கோரி கிரீக் பகுதியில் அமைந்துள்ள மிகப்பெரிய ஏரியாகும். கடல் மட்டத்திலிருந்து சுமார் 8,285 மீ உயரத்திலுள்ள நாராயண சரோவர், 0,759 கி.மீ.² பரப்பளவு கொண்டதாகும்.
- சர்தார் சரோவர் அணை, இந்தியாவின், குசராத்து மாநில நவகம் பகுதியில் அமைந்துள்ள மிகப்பெரிய புவி ஈர்ப்பு கான்கிரீட் அணையாகும். நர்மதை ஆற்றின் குறுக்கே கட்டப்பட்ட இதன் வழிகால் அளவு, 84,949 m3/s (2,999,900 cu ft/s).  
- தொல் ஏரி அல்லது தொல் பறவைகள் சரணாலயம், இந்தியாவின், குசராத்து மாநிலத்திலுள்ள கலோல் அருகிலுள்ள நன்னீர் ஏரியாகும். 1912 ஆம் ஆண்டு கட்டப்பட்ட இந்த ஏரியின் மேற்பரப்பு, 699 எக்டேர்கள் (1,730 ஏக்கர்கள்).
- வசித்ராபூர் ஏரி, இந்தியாவின், குசராத்து, அகமதாபாத்தின் மேற்கு பகுதியில் அமைந்துள்ளது. ஒவ்வொரு வார இறுதியிலும் பெருமளவில் மக்கள் கூடும் இந்த ஏரி, தற்போது ஒரு திறந்தவெளி அரங்கமாகவும், மற்றும் சிறுவர் பூங்காவாகவும் மாறியுள்ளது.
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### சம்மு காசுமீர்

- அன்சார் ஏரி
- தால் ஏரி
- மானஸ்பல் ஏரி
- மான்சர் ஏரி
- பாங்காங் ஏரி
- சேஷ்நாக் ஏரி
- திசோமோரிரி ஈரநிலம் பாதுகாப்பு ரிசர்வ், திசோ மோரிரி அல்லது மோரிரி ஏரி
- உவுளர் ஏரி அல்லது வூலர் ஏரி
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### சண்டிகர் (யூனியன்)

- சுக்னா ஏரி, இந்தியாவின் சண்டிகர், மாநிலத்தின் இமயமலையடிவாரத்தில் அமைந்துள்ள நீர்த்தேக்க ஏரியாகும். இந்திய அரசால் பாதுகாக்கப்பட்ட நீர்த்தடமாக கருதும் இந்த ஏரியின் அளவு, 8 - 16 அடிகள் ஆழமும், 3 சதுரக் கிலோமீட்டர் பரப்பளவும் உடையதாகும்.
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### சிக்கிம்

- **குருதோங்மார் ஏரி** (*Gurudongmar Lake*)
- **கெச்சியோபல்ரி ஏரி** (*Khecheopalri Lake*)
- **சாங்கு ஏரி** (*Lake Tsomgo*)
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### தமிழ்நாடு

- காண்க: தமிழக ஏரிகளின் பட்டியல் (*List of lakes in Tamil Nadu*)
- பேரிஜம் ஏரி (*Berijam Lake*)
- செம்பரம்பாக்கம் ஏரி (*Chembarambakkam Lake*)
- கலிவேளி ஏரி அல்லது கலிவேளி காயல் (*Kaliveli Lake or Kaliveli Lagoon*)
- கொடைக்கானல் ஏரி (*Kodaikanal Lake*)
- ஊட்டி ஏரி (*Ooty Lake*)
- பெருமாள் ஏரி (*Perumal Lake*)
- புழல் ஏரி அல்லது செங்குன்றம் ஏரி (Puzhal Lake or Red Hills Lake)
- சோழவரம் ஏரி (*Sholavaram Lake*)
- சிங்காநல்லூர் ஏரி (*Singanallur Lake*)
- வீராணம் ஏரி (*Veeranam Lake*)
- மதுராந்தகம் ஏரி (''Madurantakam Lake")
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### தெலுங்கானா

- காண்க: **ஐதராபாத் நகர ஏரிகள்** --
- **பத்ரகாளி ஏரி** (*Bhadrakali Lake*)
- **கோட்டைக் குட்டை (ஏரி)** (*Durgam Cheruvu, (தெலுங்கு:దుర్గం చెరువు*)
- **இமாயத் சாகர் (ஏரி)** (*Himayat Sagar (Lake*)
- **உசேன் சாகர்** (*Hussain Sagar*), தெலுங்கு: హుస్సేన్ సాగర్, உருது: حسين ساگر),
- **லக்னாவரம் ஏரி** (*Laknavaram Lake, தெலுங்கு:లక్నవరం సరస్సు*)
- **மிர் ஆலம் டேங்க் (ஏரி)** (*Mir Alam Tank (Lake*)
- **ஓசுமான் சாகர் ஏரி** (*Osman Sagar Lake*)
- **பாகால் ஏரி** (*Pakhal Lake*)
- **சரூர்நகர் ஏரி** (*Saroornagar Lake*)
- **சமிர்பேட்டை ஏரி** (*Shamirpet Lake*)
- **வாத்தேபல்லி ஏரி** (*Waddepally Lake*)
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### பஞ்சாப்

- **அரிகே சதுப்புநிலம் (ஏரி)** (*Harike Wetland*)
- **கன்ஜ்லி சதுப்புநிலம் (ஏரி)** (*Kanjli Wetland*)
- **ரோபார் சதுப்புநிலம் (ஏரி)** (*Ropar Wetland*)
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### பீகார்

- கன்வர் ஏரி பறவைகள் சரணாலயம், இது இந்தியாவின் பிகார், மாநிலத்தின் பேகூசராய் நகரின் அருகில் அமைந்துள்ள நன்னீர் ஏரியாகும். பரத்பூர் கேவலாதேவ் தேசியப் பூங்காவை விட மும்மடங்கு பெரியதான இந்த ஏரியின் அளவு, 67.5 கிலோமீட்டர் (*67.5 km²*) பரப்பளவும் உடையதாகும்.  
- கோர கடோரா *(Ghora Katora)*, தமிழில்; "குதிரை கிண்ணம்" என்று பொருள்படும் கோர கடோரா, இந்திய மாநிலமான பீகாரில் உள்ள ராஜகிரகம் நகருக்கு அருகிலுள்ள ஒரு இயற்கை ஏரியாகும்.
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### புதுச்சேரி

- **பாகூர் ஏரி** (*Bahour Lake*)
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### மத்தியப் பிரதேசம்

- **போஜ் தால்** அல்லது **மேல் ஏரி** (*Bhojtal*); போபால்
- **கீழ் ஏரி, போபால்** (*Lower Lake, Bhopal*); போபால்
- **தவா நீர்தேக்கம்** (*Tawa Reservoir*);
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### மகாராட்டிரம்

- **கோரேவாதா ஏரி** (*Gorewada Lake*)
- **கின்சி ஏரி** (*Khindsi Lake*)
- **லோனார் பள்ளத்தாக்கு ஏரி** (*Lonar crater lake*)
- **பசான் (ஏரி)** (*Pashan (Lake)*)
- **பவாய் ஏரி** (*Powai Lake*)
- **ரங்கலா ஏரி** (*Rankala Lake*)
- **சலீம் அலி ஏரி** (*Salim Ali Lake*)
- **சிவசாகர் ஏரி** (*Shivsagar Lake*)
- **உப்வான் ஏரி** (*Upvan Lake*)
- **வென்னா ஏரி** (*Venna Lake*)
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### மணிப்பூர்

- **லோக்டாக் ஏரி** (*Loktak Lake*)
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### மிசோரம்

- **பாலாக் தில்** (*Palak Dil*)
- **டாம் தில்** (*Tam Dil*)
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### மேகாலயா

- **உமியம் ஏரி** (*Umiam Lake*)
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### மேற்கு வங்காளம்

- **கிழக்கு கொல்கத்தா சதுப்புநிலங்கள் (ஏரி)** (*East Kolkata Wetlands*)
- **ஜோர் போக்ரி வனவிலங்கு உய்வகம் (ஏரி)** (*Jore Pokhri Wildlife Sanctuary*)
- **மிரிக் (ஏரி)** (*Jore Pokhri Wildlife Sanctuary*)
- **ரவீந்திர சரோவர் (ஏரி)** (*Rabindra Sarobar*)
- **ரசிக்பீல் (ஏரி)** (*Rasikbil*)
- **சாந்த்ராகாச்சி (ஏரி)** (*Santragachhi*)
- **செஞ்சால் ஏரி** (*Senchal Lake*)
- **செஞ்சால் ஏரி** (*Senchal Lake*)
# இந்திய ஏரிகளின் பட்டியல்

## இந்திய மாநிலங்கள் மற்றும் ஏரிகளின் பட்டியல்

### ராசத்தான்

- **அனா சாகர் ஏரி** (*Ana Sagar Lake*)
- **பல்சமந்த் ஏரி** (*Balsamand Lake*)
- **தேபர் ஏரி** (*Dhebar Lake*)
- **ஜெய்சமந்த் ஏரி** அல்லது **தேபர் ஏரி** (*Jaisamand Lake or Dhebar Lake*) அல்வார்
- **ஜல் மகால் (ஏரி)** அல்லது **நாயகன் சாகர் ஏரி** (*Jal Mahal (Lake(Man Sagar lake*)
- **கல்யாணா ஏரி** (*Kaylana Lake*)
- **பாய் சாகர் ஏரி** (*Lake Foy Sagar*)
- **லுங்கரன்சர் (ஏரி)** (*Lunkaransar*)
- **நாக்கி ஏரி** (*Nakki Lake*)
- **பச்பத்ரா ஏரி** (*Pachpadra Lake*)
- **புஷ்கர் ஏரி** (*Pushkar Lake*)
- **ராசசமந்த் ஏரி** (*Rajsamand Lake*)
- **ராம்கர் ஏரி** (*Ramgarh Lake*)
- **சாம்பார் உப்பு ஏரி** (*Sambhar Salt Lake*)
- **தல்வரா ஏரி** (*Talwara Lake*)
- **உம்மத் சாகர் பந்த் (ஏரி)** (*Ummed Sagar Bandh*)
- **உம்மத் சாகர் பந்த் (ஏரி)** (*Ummed Sagar Bandh*)
# இந்திய ஏரிகளின் பட்டியல்

## வெளியிணைப்புகள்

- இந்தியாவில் முதல் ஐந்து உறைந்த ஏரிகள்
- ஆறுகள், ஏரிகள், வரைபடம் இந்தியா வரைபடங்களில்
# நாகர்கோவில் கே. மகாதேவன்

**நாகர்கோவில் கே. மகாதேவன்** தமிழ்த் திரைப்பட நடிகரும் எழுத்தாளரும் ஆவார். தமிழ்த் திரைப்படங்களில் நாரதர் கதைப்பாத்திரத்தில் நடித்துப் பெயர் பெற்றவர். பல சிறுகதைகள் எழுதியுள்ளார்.
# நாகர்கோவில் கே. மகாதேவன்

## நடித்த திரைப்படங்கள்

1. பக்த கௌரி (1941)
1. கங்காவதார் (1942) - பகீரதன் கதைப்பாத்திரம்.
1. ஸ்ரீ வள்ளி (1945)
1. ஏகம்பவாணன் (1947)
1. சக்ரதாரி (1948)
1. காமவல்லி (1948)
1. ஸ்ரீ கிருஷ்ணதுலாபரம் (1948)
1. பாரிஜாதம் (1950) - நாரதர் கதைப்பாத்திரம்.
# அதிதி லகிரி

**அதிதி லகிரி** ( Aditi Lahiri 14 சூன் 1952) என்பவர் இந்தியாவைச் சேர்ந்த செருமனி மொழியியலாளர்; ஆக்சுபோர்டு பல்கலைக் கழகத்தில் பேராசிரியராக உள்ளார்.
# அதிதி லகிரி

## கல்வித் தகுதிகள்

கொல்கத்தாவில் பிறந்த அதிதி லாகிரி கொல்கத்தாவில் உள்ள பெத்துன் கல்லூரியிலும் பின்னர் கொல்கத்தா பல்கலைக்கழகத்திலும் பயின்றார். ஒப்பியன் மொழியியலில் ஆய்வுப் பட்டத்தைக் கொல்கத்தா பல்கலைக் கழகத்திலும், மொழிநூல் ஆய்வறிஞர் பட்டத்தை பிரவுன் பல்கலைக்கழகத்திலும் பெற்றார்.
# அதிதி லகிரி

## பணிகள்

லாசு ஏஞ்சல்சில் உள்ள கலிபோர்னியா பல்கலைக் கழகத்தில், பின்னர் சாண்டா குரூசில் உள்ள கலிபோர்னியா பல்கலைக் கழகத்தில் ஆசிரியராகப் பணி புரிந்தார். நெதர்லாந்து மாக்சு பிளாங்க் நிறுவனத்திலும் பணியாற்றினார். செருமனியில் உள்ள கான்ஸ்டன்ஸ் பல்கலைக் கழகத்திலும் தற்பொழுது ஆக்சுபோர்டு சாமர்வில் கல்லூரியிலும் பணி செய்கிறார்.
# அதிதி லகிரி

## சிறப்பு விருதுகள்

2000 ஆம் ஆண்டில் லீப்னிஸ் பரிசைப் பெற்றார். 2007 இல் யுரோப்பிய அகாதமிய உறுப்பினர் என்னும் விருதும் 2010 இல் பிரிட்டிசு அகாதமியின் மதிப்புறு பேராசிரியர் பட்டமும் இவருக்கு வழங்கப்பட்டன. 2013 ஆம் ஆண்டில் அமெரிக்க மொழியியல் சொசைட்டியின் மதிப்புறு வாணாள் உறுப்பினர் எனவும் கவுரவிக்கப்பட்டார்.
# ஆல்டென்பர்கர் தாரைப் புறா

**ஆல்டென்பர்கர் தாரைப் புறா** (*Altenburger Trumpeter pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. ஆல்டென்பர்கர் தாரைப் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை தாரை வாசிப்பது போன்ற இவற்றின் சத்தத்திற்காக அறியப்படுகின்றன. இவை குரல் புறாக்களின் ஓர் வகையாகும்.
# உட்பொருத்தக்கூடிய காலமர் கண்ணாடி வில்லை

**உட்பொருத்தக்கூடிய காலமர் கண்ணாடி வில்லை** (*Implantable Collamer Lens*) என்பது பார்வை குறைபாடுகளைச் சரி செய்யும் சிகிச்சைக்கு உதவும் லென்ஸ் ஆகும். ஆங்கிலத்தில் இதனைச் சுருக்கமாக ICL என்று அழைப்பார்கள். கண்ணின் மேற்புறத்தில் சென்று பாரம்பரியத் தொடர்பு லென்சுகள் போலல்லாமல், இவை (ஐசிஎல்)
கருவிழி (கண் வண்ண பகுதி) மற்றும் இயற்கை லென்சுக்கு இடையே கண்ணுக்குள்ளே பொருத்தப்படும். லென்ஸ் கண் உள்ளே நிரந்தரமாக இருக்கும். எனினும், இந்த லென்சைப் பொருத்திக்கொண்ட பின்னர் ஒருவரது பார்வை காலப்போக்கில் மாறுகிறது அல்லது குறைகிறது என்றால், லென்சை எளிதாக நீக்க அல்லது அதற்குப் பதிலாகப் புதிய லென்சைப் பொருத்த முடியும்.
# உட்பொருத்தக்கூடிய காலமர் கண்ணாடி வில்லை

## ஐசிஎல் பற்றி

உள்விழி லென்சினைக் (IOL) கண்புரை அறுவை சிகிச்சைக்குப் பயன்படுத்தி நிரூபிக்கப்பட்ட தொழில்நுட்பத்தைத் தழுவிப் பல ஆண்டுகள் ஆராய்ச்சி மற்றும் வளர்ச்சியை அடிப்படையாகக் கொண்ட புதிய முயற்சி அல்லது கண்டுபிடிப்பு உட்பொருத்தக்கூடிய காலமர் (Collamer) கண்ணாடி வில்லை ஆகும்.  
ஐசிஎல் (ICL) நடைமுறைக் கண்புரை அறுவை சிகிச்சையில் இருந்து வேறுபடுகிறது. கண்புரை முறையில் இயற்கை லென்ஸ் கண் விழியில் அகற்றப்பட்டு அதற்கு பதிலாக IOL வகை லென்ஸ் பொருத்தப்படும் ஆனால் ஐசிஎல் (ICL) காலமர் லென்ஸ் இயற்கை லென்ஸ் முன் வைக்கப்படும்.  
பொதுவாக லேஸிக் சிகிச்சைக்குத் தகுதி இல்லாதவர்கள் இந்த ICL சிகிச்சையைச் செய்து கொள்ள முடியும்.
# உட்பொருத்தக்கூடிய காலமர் கண்ணாடி வில்லை

## செயல்முறை

- லென்ஸ் பொருத்தப்படுவதற்கு ஒன்று அல்லது இரண்டு வாரங்கள் முன், கண் மருத்துவர் கண் முன்னறை இடையே லென்ஸ் வைப்பதற்கான போதிய இடவசதி உள்ளதா என்று சோதித்து முடிவுசெய்வார்.
- அறுவை சிகிச்சை நாளில், கண்களில் அழுத்தத்தை குறைக்க மயக்க மருந்து இடப்படும். ஆனாலும் சிறிது கண் அழுத்தத்தை உணர முடியும். லென்சை நிலைப்படுத்த கண்விழியில் ஒன்று அல்லது இரண்டு சிறிய துளைகள் மருத்துவர் உருவாக்க கூடும்.
- ஒரு சிறிய கீறல் மூலம் லென்ஸ் கண்விழியின் உள்ளே செலுத்தப்படும்.
- மடித்த நிலையில் லென்ஸ் மெதுவாக கண்ணுக்குள். லென்ஸ் நான்கு மூலைகளிலும் கருவிழியின் பின்னால் வைக்கப்படும். இந்த லென்ஸ் மற்றவர்களின் கண்ணுக்குத் தெரியாது.
- மருத்துவர் தொற்று மற்றும் வீக்கம் தடுக்க உதவும் கண் சொட்டு மருந்து கொடுப்பார் மருத்துவர் அறிவுரைப்படி பல நாட்கள் இந்த கண் சொட்டு மருந்தைப் பயன்படுத்தவேண்டும்.
# உட்பொருத்தக்கூடிய காலமர் கண்ணாடி வில்லை

## ஐசிஎல் பொருத்திக்கொள்ளத் தகுதிகள்

- 21 முதல் 45 வயது வரைக்குள் உள்ளவராக இருக்க வேண்டும்.
- தீவிர கிட்டப்பார்வை உள்ளவராக இருக்க வேண்டும் .
- லேசிக் சிகிச்சைக்குத் தகுதி இல்லாதவராக இருக்க வேண்டும். அதாவது cornea மெல்லியதாக இருக்க வேண்டும்.
# உள்விழி கண்ணாடி வில்லை

**உள்விழி கண்ணாடி வில்லை** என்பது கண்புரை அல்லது கிட்டப் பார்வை ஆகிய குறைபாடுகளைச் சரி செய்யும் சிகிச்சைக்கு உதவும் கண்ணாடி வில்லை ஆகும். ஆங்கிலத்தில் IOL என்று அழைப்பார்கள். இதில் பல வகைகள் உள்ளன. அதில் Pseudophakic IOL என்பது முதல் வகை. இதில் கண்புரை ஏற்பட்ட இயற்கை (crystalline ) லென்சுக்குப் பதிலாக உள் விழியில் வைக்கப்படும் லென்ஸாகும். எப்படி இயற்கை லென்ஸ் ஒளியைக் குவிய செய்கிறதோ அதே வேலையை இந்த உள்விழி லென்ஸும் (IOL) செய்கிறது. இரண்டாம் வகை Phakic Intraocular Lens (PIOL ) என்பதாகும். இந்த வகை சிகிச்சை மிகவும் பிரபலமாகும்.
# உள்விழி கண்ணாடி வில்லை

## மருத்துவப் பயன்பாடு

உள்விழி லென்ஸ் (IOL) 1999 ஆம் ஆண்டு முதல் பல்வேறு பார்வை குறைபாடடுகளான கண்புரை (Cataract),கிட்டப்பார்வை (near-sight), தூரப்பார்வை (far-sight) மற்றும் சிதறல் பார்வை (Astigmatism) அல்லது ஒரு தளப் பார்வை குறைபாடுகளை சரி செய்ய பயன்படுத்தப்பட்டு வருகிறது.  
எக்ஸைமர் லேசர் (excimer laser) அறுவை சிகிச்சை அதிகப்படியான கிட்டப்பார்வை உடையவர்களுக்கு ஆபத்தான ஒன்றாகும் . இதுபோலில்லாமல் Phakic IOL முறை அதிகப்படியான கிட்டப்பார்வை (nearsightedness) கொண்டவர்களுக்கு ஆபத்தில்லாத நம்பத்தகுந்த சிகிச்சையாகும்.  
IOL லென்ஸ்கலால் மூன்று முக்கிய நன்மைகள் உண்டு. முதல், தீவிர பார்வை பிரச்சினை உள்ள மக்களுக்கு லேசிக் ஒரு மாற்று, மூக்குக்கண்ணாடி மற்றும் தொடர்பு வில்லை (Contact lens) தேவை இருக்காது. IOL லென்ஸ் மூலம் CLE (Clear Lens Extraction) செய்தவர்களுக்கு கண்புரை (cataract ) வராது.  
அருகில் இருந்து தூரம் அல்லது தூரத்தில் இருந்து அருகில் குவிவதில் சிரமம் உண்டாகும். இந்த சிரமத்தை போக்க மேலும் ஒரு மூக்குக்கண்ணாடி அணிய வேண்டிவரும்.
# உள்விழி கண்ணாடி வில்லை

## IOL கண்ணின்றன்னமைவு

வழக்கமான IOLs முறையில் உள்ள முக்கிய குறைபாடு தூரப் பார்வை நன்றாக இருக்கும். கண்புரை வராது. ஆனால் கிட்டப்பார்வையில் குறை இருக்கும். கண் பார்வை குவியலில் குறை இருக்கும். இவர்களால் கிட்டத்தில் இருந்து தூரப்பார்வைக்கு உடனே பார்க்க இயலாது அதே போல் தூரத்தில் இருந்து கிட்ட பார்வை குவி மாற்றம் முடியாது.  
அருகில் இருந்து தூரம் அல்லது தூரத்தில் இருந்து அருகில் குவிவதில் சிரமம் உண்டாகும். இந்த சிரமத்தை போக்க மேலும் ஒரு மூக்குக்கண்ணாடி அணிய வேண்டிவரும்.
# உள்விழி கண்ணாடி வில்லை

## மூலப்பொருள்கள்

உள்விழி லென்ஸ் மாற்று சிகிச்சைகளை உற்பத்தி செய்ய பயன்படுத்தப்பட்டு வந்த பல்வேறு பொருட்கள் polymethylmethacrylate (PMMA), சிலிகான், நீர் தவிர்க்கும் ACRYLATE, ஹைட்ரோஃபோபில் ACRYLATE மற்றும் collamer அடங்கும். உள்விழி லென்ஸ்கள் வெற்றிகரமாக பயன்படுத்திய முதல் பொருள் Polymethylmethacrylate (PMMA). பிரித்தானிய கண் மருத்துவர் சர் ஹரோல்ட் ரிட்லி, இரண்டாம் உலகப் போரின் போது கண காயமடைந்திருந்த ராயல் விமானப் படை விமானிகள் ஆய்வு செய்தபோது கண்ணுக்குள் புகுந்த விமான கண்ணடித்துண்டுகள் PMMA கண்ணாடியில் சம்பந்தப்பட்ட பொருள் எந்த நிராகரிப்பு அல்லது வெளிநாட்டு உடல் எதிர்வினை காட்ட வில்லை என்றுகண்டுபிடித்தார். இதன் மூலம் எந்த ஒரு மனிதகண்களும் உள்விழி லென்ஸ் பொருத்தப்பட.முடியும் என்பதை கண்டுபிடித்தார்  
தொழில்நுட்ப வளர்ச்சியால், சிலிகான் மற்றும் அக்ரிலிக் பயன்படுத்த முடியம், இவை இரண்டும் மென்மையான மற்றும் மடிக்கக்கூடிய பொருட்ட்கள் ஆகும். இந்த லென்ஸ் மடிந்த மற்றும் ஒரு சிறிய கீறல் மூலம் கண் உள் செருகப்பட முடியம்.
# உள்விழி கண்ணாடி வில்லை

## வகைகள்

- Phakia இயற்கை படிக (crystalline) லென்ஸ்கள் முன் உள்ளது.
- Aphakic, கண்ணில் இயற்கை படிக வில்லை இல்லாத நிலையில் உள்ளது. லென்ஸ் இல்லாமை ஒரு cataractous லென்ஸ் நீக்க அறுவை சிகிச்சை வழக்கமாக காரணமாக உள்ளது, ஆனால் பிந்தைய அறுவை சிகிச்சை கண்ணில் லென்ஸ் இல்லாமை. அரிதாக, இயற்கையில் பிறகான அல்லது பிறவியிலேயே இருக்க முடியும்.
- Pseudophakia IOL இயற்கை படிக லென்ஸ் மாற்றாக உள்ளது. கண்புரை மற்றும் பார்வை குறைபாடுகளுக்கான சிறந்த தீர்வாக உள்ளது.  
இந்த Phakia வார்த்தை வேர் கிரேக்கம் மொழியாகும். phakos என்றால் 'லென்ஸ்'.
# உள்விழி கண்ணாடி வில்லை

## வரலாறு

சர் ஹரோல்ட் ரிட்லி (Sir Harold Ridley) வெற்றிகரமாக லண்டன் செயின்ட் தாமஸ் 'மருத்துவமனையில், நவம்பர் 29 1949 அன்று ஒரு முதல் உள்விழி லென்ஸ் தயாரிக்கப்பட்டது. அந்த முதல் உள்விழி லென்ஸ் பிரைட்டன், கிழக்கு சசெக்ஸ், ICI மூலம் Perspex க்யூ Polymethylmethacrylate (PMMA) இருந்து இங்கிலாந்து ICI (இம்பீரியல் கெமிக்கல் இண்டஸ்ட்ரிஸ்) என்ற ரெய்னர் நிறுவனம் மூலம் தயாரிக்கப்பட்டது. ரிட்லி , அவர் கண்புரை அறுவை சிகிச்சை போது நீக்கிபட்ட லென்ஸ் பதிலாக ஏன் ஒரு மாற்று லென்ஸ் பொறுத்தக்கூடாது என்று அவரது மாணவர் கேட்டபோது ஒரு உள்விழி லென்ஸ் பதிய யோசனை ஏற்பட்டது என்றார்.
ஒருமுறை ரிட்லி, இரண்டாம் உலகப் போர் RAF (ராயல் விமானப்படை) விமானிகளுக்கு சிகிச்சையின் போது அவர்களது கண்களில் நொறுங்கி தட்டுகளும் துண்டுகள், பார்த்த பிறகு IOL தயாரிக்க உகந்த பொருளாக அக்ரிலிக் பிளாஸ்டிக் பொருள் தேர்வு செய்தார். (இந்த அக்ரிலிக் பிசின் Lucite மற்றும் Plexiglas உட்பட பல வர்த்தக பெயர்களிலும் அறியப்படுகிறது) . உள்விழி லென்ஸ் வடிவமைப்பு மற்றும் அறுவை சிகிச்சை உத்திகள் மேலும் முன்னேற்றங்கள் பற்றி வந்த போது 1970, வரை கண்புரை அறுவை சிகிச்சையில் ஏற்பு கண்டுபிடிக்க முடியவில்லை. 2000 ஆம் ஆண்டின் முற்பகுதியில், ஒரு மில்லியனுக்கும் மேற்பட்ட IOLs அமெரிக்காவில் ஆண்டுதோறும் பொருத்தப்பட உள்ளன. [சான்று தேவை] அந்த எண்ணிக்கை உலக சுகாதார அமைப்பு மதிப்பிடப்பட்டுள்ளது உலகம் முழுவதும் 2010 மூலம் 20 மில்லியன் ஆண்டுதோறும் அதிகரித்துள்ளது செய்ய (கண்புரை அறுவை சிகிச்சை), மற்றும் உள்ளது உத்தேச அதிகரித்துள்ளது IOL அறுவை சிகிச்சை 2020 உலகளாவிய 32 மில்லியன் அடைய [18]
# திபோர் பில் ஏரி

**திபோர் பில்** அல்லது **தீபோர் பீல்** (*Dipor Bil or Deepor Beel, (Pron: dɪpɔ:(r) bɪl, அசாமிய மொழி: দীপৰ বিল*), இது இந்தியாவின் அசாம், மாநிலத்தின் காமரூப் மாவட்ட குவகாத்தி நகரின் 15 கிலோமீட்டர் (தோராயமாக), தென் மேற்கே அமைந்துள்ள இந்த ஏரி, ஒரு நிரந்தர நன்னீர் ஏரியாகும். உயிரியல், மற்றும் சுற்றுச்சூழல் முக்கியத்துவம் வாய்ந்த இந்த ஏரியின், மேற்பரப்பு பகுதியானது 4.014 எக்டர் (15.50 சதுர மைல்), சராசரி ஆழம், 1 மீட்டரும் (3.3 அடிகள்), அதிகபட்ச ஆழமாக, 4 மீட்டர் (13 அடிகள்) என கணக்கிடப்பட்டுள்ளது. மேலும், திபோர் பில் ஏரியின் தென் மேற்கே, அசாம் மாநிலத்தின் முதன்மை ஆறான பிரம்மபுத்திரா ஆறு ஓடுகிறது.
# வெள்ளை வல்லூறு

**வெள்ளை வல்லூறு** அல்லது** வெள்ளை லகுடு** (*laggar falcon* (*Falco jugger*) என்பது நடுத்தர உடல் அளவு கொண்ட கொன்றுண்ணிப் பறவை ஆகும். இவை இந்தியத் துணைக்கண்டத்திலும், தென்கிழக்கு ஈரான், தென்கிழக்கு ஆப்கானித்தான், பாக்கித்தான், இந்தியா, நேபாளம், பூட்டான், வங்காளதேசம் , வடமேற்கு மியான்மர் ஆகிய பகுதிகளில் காணப்படுகிறது. இது லாங்கர் வல்லூறு பறவையை ஒத்திருக்கிறது ஆனால், இதன் உடல் இருண்ட, மற்றும் கருமையான "கால் இறகுகளைக்" கொண்டதாக உள்ளது. ஒரு வயதுகொண்ட பறவைகள் வயிற்றுப் பகுதிகள் மிகவும் இருண்டதாக இருக்கும். இந்த இனப்பறவைகள் ஹைரோஃபல்கான்கள் என்னும் வல்லூறுகளின் நெருங்கிய கூட்டத்தைச் சார்ந்தவை.  
வெள்ளை வல்லூறு இப்பகுதியின் பொதுவான வல்லூறுவாக இருந்தது. ஆனால் அண்மைக் காலங்களில் இவற்றின் எண்ணிக்கை கணிசமாக குறைந்துபோய் உள்ளது. முக்கிய அச்சுறுத்தல்கள் இப்பகுதியில் பூச்சிக்கொல்லி பயன்பாடு தீவிரமடைவது மற்றும் பெரிய பருந்துகளை சிக்க வைக்க ஒரு தூண்டில் பொருளாக பயன்படுத்துதல் ஆகும். இந்தியா முழுக்கக் காணப்பட்ட இப்பறவை தற்போது மிகவும் எண்ணிக்கையில் குறைந்து வருகிறது. இவை மதுரை மாவட்டம் அரிட்டா பட்டி மலைப்பகுதியில் வாழ்வதாக கண்டறியப்பட்டுள்ளது.
# வெள்ளை வல்லூறு

## விளக்கம்

இது கரும்பருந்தைவிடச் சற்றுப் பெரியதாகும். இது சுமார் 45 செ.மீ. நீளம் இருக்கும். இதன் மேல் அலகு நீல நிறத்திலும், கீழ் அலகு மஞ்சள் நிறத்திலும் இருக்கும். விழிப்படலம் பழுப்பு நிறத்திலும், கால்கள் மஞ்சள் நிறத்திலும் இருக்கும். உடலின் மேற்பகுதி கறுப்பும், சாம்பல் பழுப்பும் கலந்து காணப்படும். உச்சந்தலையும் பின் கழுத்தும் வெள்ளை நிறத்தில் இருக்கும். கண்ணை ஒட்டி ஒரு மெல்லிய கோடு முன்னிருந்து கீழ்நோக்கிச் செல்லும். உடலின் அடிப்பகுதி வெண்மையாக இருக்கும். அதில் நீளவாக்கிலான பழுப்புக் கோடுகள் இருக்கும். வயிற்றின் பக்கங்களிலும், தொடைகளிலும் கோடுகள் மிகுதியாக இருக்கும். மார்பில் கோடுகள் முறிந்து காணப்படும். தலைக்கு மேலே பறக்கும்போது வெள்ளை மார்பும், இறக்கை நுனிகளில் காணப்படும் கருப்பு வெள்ளைப் புள்ளிகளைக் கொண்டு இவற்றை அடையாளம் காணலாம்.
# வெள்ளை வல்லூறு

## சூழலியலும் பழக்கவழக்கமும்

இவற்றை வறள் நிலங்களிலும், புதர் காடுகளிலும் காணப்படக்கூடியன. அடர்ந்த காடுகளில் காண முடியாது.  
இவை இணையாகவே எங்கும் காணப்படும். விளை நிலங்களை அடுத்துள்ள கம்பங்கள் மீதோ உயரமான மரங்களின் மீதோ வீற்றிருக்கும். வெட்டுக்கிளி, காடை, கௌதாரி, தவிட்டுக் குருவி, கரிச்சான் போன்றவற்றை வேட்டையாடி உண்ணும். நகரங்களில் மாடப்புறாக்கள் வாழும் இடத்திற்கு அருகில் தங்கள் இருப்பிடத்தை அமைத்துக் கொண்டு அவற்றை வேட்டையாடி வாழும். இணைப் பறவைகள் தேங்கள் வேட்டையாட விரும்பும் பறவையை மாறி மாறி விரட்டி அதை களைப்படையச் செய்து, பின்னர் அடித்துக் கொன்று இரண்டும் பகிர்ந்து உண்ணும்.
# வெள்ளை வல்லூறு

## இனப்பெருக்கம்

இவற்றின் இனப்பெருக்க காலம் சனவரி முதல் ஏப்ரல் வரை ஆகும். இனப்பெருக்க காலத்தில் காதலூட்டத்தின்போது ஆண் பெண் பறவைகள் உயர எழுந்து பறந்து வீழ்ந்து விளையாடும். அடர்ந்த மரங்களில் 15 மீட்டர் உயரத்தில் குச்சிகள், இலைகள், வைக்கோல் போன்றவற்றைப் பயன்படுத்தி கூடு கட்டும். காக்கை, பருந்து முதலியவற்றின் பழைய கூட்டையும் பயன்படுத்தும். மூன்று அல்லது நான்கு முட்டைகள் இடும். முட்டைகள் இளஞ்சிவப்பு, செங்கல் சிவப்பு, கரும்பழுப்பு கறைகளுடன் காணப்படும். ஆணும் பெண்ணும் அடை காக்கும்.
# வாளை மீன்

**வாளை மீன்** என்பது உலகம் முழுவதும் உள்ள வெப்ப கடல்களில் காணப்படும் மீன் இனம் ஆகும். இது பார்ப்பதற்கு சற்று நீளமாக இருக்கும். தென் இந்திய கடற்கரையில் இது கிடைக்கும். உதாரணமாக, கன்னியாகுமரி பகுதிகளில் அதிகமாக காணப்படுகிறது. இதன் மீது 'செள்' என்று சொல்லப்படுகிற செதில்கள் கிடையாது. மாறாக, பசை போன்ற ஒருவித மாவு மாதிரியான படிவம் இதன் உடல் முழுவதும் காணப்படும். சமைக்கும் முன் இந்த மாவினை வழித்து எடுத்தபின் தான் வேண்டும். இந்தியாவில் இருந்து ஏற்றுமதி செய்யப்படும் மீன்களில் 30% வாளை மீன் ஆகும்.
# பிராங்கோனிய தாரைப் புறா

**பிராங்கோனிய தாரைப் புறா** (*Franconian Trumpeter pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. பிராங்கோனிய தாரைப் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை தாரை வாசிப்பது போன்ற இவற்றின் சத்தத்திற்காக அறியப்படுகின்றன. இவை குரல் புறாக்களின் ஓர் வகையாகும். இவை கால்களில் இறகற்று காணப்படும். இவை கி.பி.1900களில் தோன்றின.
# இரண்டாம் ஆங்கிலேய–சீக்கியர் போர்

**இரண்டாம் ஆங்கிலேய-சீக்கியர் போர்** (Second Anglo-Sikh War), சீக்கியப் பேரரசுக்கும், கிழக்கிந்திய கம்பெனிக்கும் இடையே 1848 முதல் 1849 முடிய நடைபெற்றது. இப்போரின் இறுதியில் கிழக்கிந்தியக் கம்பெனி வெற்றி பெற்று, சீக்கிய பேரரசின் ஆட்சி முடிவுற்றது.  
சீக்கியப் பேரரசில் இருந்த பஞ்சாப், ஆப்கானித்தான் பகுதிகளை ஆங்கிலேயர்கள் தக்க வைத்துக் கொண்டு, காஷ்மீர், லடாக் மற்றும் ஜில்ஜிட்-பால்டிஸ்தான் பகுதிகளை, இராசபுத்திர குலத்தின் டோக்ரா வம்சத்தின் ஜம்மு மன்னர் குலாப் சிங்கிடம் 75 இலட்சம் ரூபாய்க்கு விற்று விட்டனர். இதனால் புதிய ஜம்மு காஷ்மீர் இராச்சியம் உருவானது.
# இரண்டாம் ஆங்கிலேய–சீக்கியர் போர்

## போருக்கான பின்புலம்

மகாராஜா ரஞ்சித் சிங் காலத்தில் சீக்கியப் பேரரசு விரிவடைந்து கொண்டிருந்த காலத்தில், கிழக்கிந்திய கம்பெனி ஆட்சியாளர்கள் தங்கள் நிலப்பரப்பை இந்தியத் துணைக்கண்டத்தின் மேற்கிலும், வடமேற்கிலும் விரிவாக்கம் செய்து கொண்டிருந்தனர்.  
முதலாம் ஆங்கிலேய-சீக்கியர் போருக்குப் பின்பும், சீக்கியர்கள் கிழக்கிந்திய கம்பெனி ஆட்சியாளர்களின் கொள்கைகளுக்கு ஒத்துப் போகாமையே இரண்டாம் ஆங்கிலேய சீக்கியப் போருக்குக் காரணமாயிற்று.
# இரண்டாம் ஆங்கிலேய–சீக்கியர் போர்

## இதனையும் காண்க

- ஆங்கிலேய-சீக்கியப் போர்கள்
- முதலாம் ஆங்கிலேய-சீக்கியர் போர்